CELEX: 31977R2962
Language: el
Date: 1977-12-23 00:00:00
Title: Κανονισμός (ΕΟΚ) αριθ. 2962/77 της Επιτροπής της 23ης Δεκεμβρίου 1977 περί τροποποιήσεως του κανονισμού (ΕΟΚ) αριθ. 616/72 «περί των λεπτομερειών εφαρμογής των επιστροφών και εισφορών κατά την εξαγωγή ελαιολάδου»

Avis juridique important

|

31977R2962

Κανονισμός (ΕΟΚ) αριθ. 2962/77 της Επιτροπής της 23ης Δεκεμβρίου 1977 περί τροποποιήσεως του κανονισμού (ΕΟΚ) αριθ. 616/72 «περί των λεπτομερειών εφαρμογής των επιστροφών και εισφορών κατά την εξαγωγή ελαιολάδου»  

Επίσημη Εφημερίδα αριθ. L 348 της 30/12/1977 σ. 0053 - 0053 Φινλανδική ειδική έκδοση: Κεφάλαιο 3 τόμος 9 σ. 0145  Ελληνική ειδική έκδοση: Κεφάλαιο 03 τόμος 19 σ. 0226  Σουηδική ειδική έκδοση: Κεφάλαιο 3 τόμος 9 σ. 0145  Ισπανική ειδική έκδοση: Κεφάλαιο 03 τόμος 13 σ. 0169  Πορτογαλική ειδική έκδοση : Κεφάλαιο 03 τόμος 13 σ. 0169 

ΚΑΝΟΝΙΣΜΟΣ (ΕΟΚ) αριθ. 2962/77 ΤΗΣ ΕΠΙΤΡΟΠΗΣ της 23ης Δεκεμβρίου 1977 περί τροποποιήσεως του κανονισμού (ΕΟΚ) αριθ. 616/72 "περί των λεπτομερειών εφαρμογής των επιστροφών και εισφορών κατά την εξαγωγή ελαιολάδου"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό (ΕΟΚ) αριθ. 1707/73(2),  τον κανονισμό αριθ. 162/66/ΕΟΚ του Συμβουλίου της 27ης Οκτωβρίου 1966 περί των συναλλαγών λιπαρών ουσιών μεταξύ της Κοινότητος και της Ελλάδος(3),  τον κανονισμό αριθ. 171/67/ΕΟΚ του Συμβουλίου της 27ης Ιουνίου 1967 περί των επιστροφών και εισφορών που εφαρμόζονται κατά την εξαγωγή του ελαιολάδου(4), όπως τροποποιήθηκε τελευταία από τον κανονισμό (ΕΟΚ) αριθ. 2429/72(5), και ιδίως το άρθρο 11,  Εκτιμώντας:  ότι σύμφωνα με το άρθρο 16 του κανονισμού (ΕΟΚ) αριθ. 2960/77 της Επιτροπής της 23ης Δεκεμβρίου 1977 περί των λεπτομερειών της πωλήσεως του ελαιολάδου που κατέχουν οι οργανισμοί παρεμβάσεως(6), τα έλαια που εξάγονται κατόπιν διαγωνισμού δεν απολαύουν  επιστροφών κατά την εξαγωγή- ότι, σε ορισμένες περιπτώσεις, τα έλαια που προορίζονται για εξαγωγή, αναμιγνύονται προ της εξαγωγής με τα έλαια που έχουν αγορασθεί στην Κοινοτική αγορά- ότι, ως εκ τούτου, πρέπει να διευκρινισθεί ότι η επιστροφή κατά την  εξαγωγή προορίζεται μόνο για το έλαιο το αγορασμένο στην αγορά ή το επεξεργασμένο που χρησιμοποιείται για την παρασκευή του εξαγωγικού μίγματος- ότι τα μέτρα τα προβλεπόμενα στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το άρθρο 1 του κανονισμού (ΕΟΚ) αριθ. 616/72 της Επιτροπής της 27ηςΜαρτίου 1972 περί λεπτομερειών εφαρμογής των επιστροφών και εισφορών κατά την εξαγωγή του ελαιολάδου(7), τροποποιείται ως κατωτέρω:  "Άρθρο 1 1. Η επιστροφή κατά την εξαγωγή χορηγείται μόνο για τα ελαιόλαδα με περιεκτικότητα σε ελεύθερα λιπαρά οξέα, εκφραζομένη σε ελαϊκό οξύ, όχι μεγαλυτέρα των 30 γραμμαρίων ανά 100 γραμμάρια.  2. Στην περίπτωση που το εξαγόμενο ελαιόλαδο αποτελεί μίγμα εμπίπτον στη διάκριση 15.07 Α II και συντίθεται από:  α) έλαιον αγορασμένο στα πλαίσια διαγωνισμού για εξαγωγή, και β) έλαιο αγορασμένο κατευθείαν από την κοινοτική αγορά.  Η καθορισμένη επιστροφή, που έχει καθορισθεί για έλαια εμπίπτοντα στη διάκριση 15.07 Α II, χορηγείται μόνο για την ποσότητα η οποία προέρχεται κατευθείαν από την κοινοτική αγορά."  Άρθρο 2  Ο παρών κανονισμός αρχίζει να ισχύει την πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 23 Δεκεμβρίου 1977.  Για την Επιτροπή Finn GUNDELACH Αντιπρόεδρος  (1) ΕΕ αριθ. 172 της 30.9.1966, σ. 3025/66.  (2) ΕΕ αριθ. Ν 175 της 29.6.1973, σ. 5.  (3) ΕΕ αριθ. 197 της 29.10.1966, σ. 3393/66.  (4) ΕΕ αριθ. 130 της 28.6.1967, σ. 2600/67.  (5) ΕΕ αριθ. Ν 264 της 21.11.1972, σ. 1.  (6) ΕΕ αριθ. Ν 348 της 30.12.1977, σ. 46.  (7) ΕΕ αριθ. Ν 78 της 31.3.1972, σ. 1.